एंड्रयू बार्बर नाम का ये शख्स ब्रिटेन के सुफोल्क पुलिस में एक विशेष कास्टेबल के पद पर तैनात था.अदालत ने एंड्रयू बार्बर को साल 2003 में एक नाबालिग लड़की के साथ बलात्कार करने और फिर साल 2010 में एक दूसरी नाबालिग लड़की के साथ यौन दुर्व्यवहार करने का दोषी पाया गया है. हालांकि बार्बर ने इन आरोपों से इनकार किया है.अदालत ने कहा कि मुजरिम पीड़ितों के अंडरवियर को अपनी ट्रॉफी की तरह समझते थे.जज ने कहा कि उन्होंने अपने फोन पर ऐसे कई संदेश भेजे थे जो इस पर केंद्रित थे कि उनकी पीड़ित महिलाओं ने कैसे अंडरवियर पहने थे.एक फुटबॉल रेफरी बार्बर उस समय पुलिस में स्पेशल कांस्टेबल थे जब उन्होंने दूसरी लड़की के साथ यौन दुष्कर्म किया.अदालत ने पाया कि उन्होंने इस लड़की से भी उसके अंतर्वस्त्रों के बारे में पूछा.अदालत का कहना था, ''मुजरिम ने ऐसा कर खुद का, अपने परिवार का और पूरे पुलिस महकमे का नाम निचा किया है.''पुलिस के प्रवक्ता का कहना था कि मामले की जांच के दौरान इस्तीफा देने वाले एंड्रयू बार्बर ने अपने सहयोगियों और आम लोगों के भरोसे के साथ विश्वासघात किया क्योंकि लोग हर पुलिस वाले से सर्वोच्च नैतिक आचरण की उम्मीद रखते हैं.